নদী ভাঙ্গনের শিকার হরিপুর গ্রামের ভিক্ষুক রেনু বেগম(৬৫) কান্নাজড়িত কন্ঠে বলেন, স্বামী অসুস্থ্য হয়ে বিছানায় পড়ে আছে। ভিক্ষা করে কোনমতে জীবন চালায়। দুইদিন আগে একমাত্র মাথাগুজার ঠাই ছাপড়া ঘরটি নদীতে চলে গেছে। অন্যের বাড়ীতে গাছের নিচে অসুস্থ্য স্বামীসহ ঝড় বৃষ্টি মাথায় নিয়ে রাত কাটাইতেছি। এখন কি করমু ? চোখেমুখে অন্ধকার দেখতেছি। একই গ্রামের রিকসা চালক রহেজ আলী(৫০) বলেন, আশা সমিতি থেকে ৫০ হাজার টাকা লোন নিয়ে দুই শতাংশ জমি কিনে টিনের দু’চালা ঘর তুলেছিলাম। জমিসহ ঘরটি নদীতে চলে গেছে। ৫ সদস্যের পরিবার নিয়ে অন্যের বাড়ীতে আশ্রয় নিয়েছে। এখন জমি কিনে ঘর বানামো কিভাবে,লোন পরিশোধ নিয়ে চিন্তাই আছি। সরকার আমগো পুর্ণবাসনের ব্যবস্থা না নিলে খোলা আকাশের নিচে দিন কাটাইতে হবো।